ଡ୍ରାଭିଡଙ୍କ ପୁଅ ସମିତ୍ଙ୍କ ଚମକ\nବାଙ୍ଗାଲୋର,୧୦ା୧(ପି.ଟି.)- ପୂର୍ବତନ ଭାରତୀୟ ବ୍ୟାଟ୍ସମ୍ୟାନ ରାହୁଲ ଡ୍ରାଭିଡ୍ଙ୍କ ବଡ଼ପୁଅ ସମିତ ଅସାଧାରଣ ବ୍ୟାଟିଂ ପ୍ରଦର୍ଶନ କରି ଏବେ ସମସ୍ତଙ୍କ ଦୃଷ୍ଟି ଆକର୍ଷଣ କରିଛନ୍ତି।\nଡ୍ରାଭିଡଙ୍କ ପୁଅ ସମିତ୍ଙ୍କ ଚମକ\t January 11th, 00:21 AM January 11th, 00:21 AM\nବାଙ୍ଗାଲୋର,୧୦ା୧(ପି.ଟି.)- ପୂର୍ବତନ ଭାରତୀୟ ବ୍ୟାଟ୍ସମ୍ୟାନ ରାହୁଲ ଡ୍ରାଭିଡ୍ଙ୍କ ବଡ଼ପୁଅ ସମିତ ଅସାଧାରଣ ବ୍ୟାଟିଂ ପ୍ରଦର୍ଶନ କରି ଏବେ ସମସ୍ତଙ୍କ ଦୃଷ୍ଟି ଆକର୍ଷଣ କରିଛନ୍ତି। ୧୪ ବର୍ଷରୁ କମ୍ କର୍ନାଟକ ଷ୍ଟେଟ୍ କ୍ରିକେଟ ଆସୋସିଏଶନ (କେଏସସିଏ) ବିଟିଆର କପ୍ ଆନ୍ତଃ ବିଦ୍ୟାଳୟ ଟୁର୍ନାମେଣ୍ଟରେ ସମିତ ଶତକ ହାସଲ କରି ଚର୍ଚ୍ଚାର କେନ୍ଦ୍ରବିନ୍ଦୁ ପାଲଟିଛନ୍ତି। ମାଲ୍ୟ ଅଦିତି ଇଣ୍ଟରନ୍ୟାଶନାଲ ସ୍କୁଲ୍ ତରଫରୁ ପ୍ରତିନିଧିତ୍ୱ କରି ସମିତ ବିବେକାନନ୍ଦ ସ୍କୁଲ ବିପକ୍ଷରେ ୧୫୦ ରନର ଶତକୀୟ ପାଳି ଖେଳି ବିଜୟରେ ମୁଖ୍ୟ ଭୂମିକା ଗ୍ରହଣ କରିଛନ୍ତି। ୪୧୨ରନର ବୃହତ୍ ବ୍ୟବଧାନରେ ସମିତଙ୍କ ସ୍କୁଲ ଏହି ମ୍ୟାଚରେ ବିଜୟୀ ହୋଇଛି। ଉକ୍ତ ମ୍ୟାଚରେ ଅନ୍ୟ ଏକ ପୂର୍ବତନ ଭାରତୀୟ କ୍ରିକେଟର ତଥା ସ୍ପିନର ସୁନୀଲ ଜୋଷୀଙ୍କ ପୁଅ ଆର୍ଯ୍ୟନ ମଧ୍ୟ ୧୫୪ ରନର ଶତକୀୟ ପାଳି ଖେଳିଛନ୍ତି। ସମିତ ଓ ଆର୍ଯ୍ୟନଙ୍କ ଦମ୍ଦାର ବ୍ୟାଟିଂ ବଳରେ ମାଲ୍ୟ ଅଦିତି ସ୍କୁଲ୍ ୫୦ ଓଭରରେ ୫ ଉଇକେଟ ହରାଇ ୫୦୦ ରନ ସଂଗ୍ରହ କରିଥିଲା। ଜବାବରେ ବ୍ୟାଟିଂ ଆରମ୍ଭ କରି ବିବେକାନନ୍ଦ ସ୍କୁଲ ମାତ୍ର ୮୮ ରନ କରି ଅଲଆଉଟ୍ ହୋଇଥିଲା। ଉଲ୍ଲେଖଥାଉ କି, ସମିତ୍ ଦୁଇବର୍ଷ ତଳେ ଏକ ୧୪ ବର୍ଷରୁ କମ୍ ସ୍କୁଲ କ୍ରିକେଟ ଟୁର୍ନାମେଣ୍ଟରେ ୧୨୫ ରନର ଶତକୀୟ ପାଳି ଖେଳି ବେଶ୍ ଚର୍ଚ୍ଚିତ ହୋଇଥିଲେ। ୨୦୧୫ ସେପ୍ଟେମ୍ବରରେ ୧୨ ବର୍ଷରୁ କମ୍ ଗୋପାଳନ କ୍ରିକେଟ ଚ୍ୟାଲେଞ୍ଜ୍ରେ ସମିତ୍ ଶ୍ରେଷ୍ଠ ବ୍ୟାଟ୍ସମ୍ୟାନ ବିବେଚିତ ହୋଇଥିଲେ। ସେତେବେଳେ ନିଜ ସ୍କୁଲ ମାଲ୍ୟା ଅଦିତି ତରଫରୁ ସେ ୩ଟି ମ୍ୟାଚ ବିଜୟୀ ଇନିଂସ ଖେଳିଥିଲେ। ପ୍ରଥମେ ଅପରାଜିତ ୭୭, ପରେ ୯୩ ଓ ଶେଷରେ ଫାଇନାଲ ମ୍ୟାଚରେ ସେ ୭୭ ରନ କରି ନିଜ ଦଳକୁ ଚାମ୍ପିୟନ କରାଇବାରେ ମୁଖ୍ୟ ଭୂମିକା ଗ୍ରହଣ କରିଥିଲେ। ଗୁରୁବାର ଡ୍ରାଭିଡ ତାଙ୍କ ୪୪ତମ ଜନ୍ମଦିନ ପାଳନ କରିବାକୁ ଯାଉଥିବାରୁ ପୁଅ ସମିତ ତାଙ୍କର ଏହି ଶତକ ମାରି ଏକ ଅମୂଲ୍ୟ ଉପହାର ପ୍ରଦାନ କରିଛନ୍ତି। ଡ୍ରାଭିଡ ଭାରତୀୟ ୧୯ ବର୍ଷରୁ କମ୍ ଦଳ ଓ ଭାରତ-ଏ ଦଳର କୋଚ୍ ରୂପେ କାର୍ଯ୍ୟ କରୁଛନ୍ତି। ସେ ଭାରତୀୟ ଦଳ ସହ ଏବେ ନ୍ୟୁଜିଲାଣ୍ଡ ଗସ୍ତରେ ଅଛନ୍ତି। ନ୍ୟୁଜିଲାଣ୍ଡରେ ୧୯ ବର୍ଷରୁ କମ୍ ବିଶ୍ୱକପ୍ ଖେଳାଯିବାର କାର୍ଯ୍ୟକ୍ରମ ରହିଛି। ସେହିପରି ସୁନୀଲ ଜୋଷୀ ବାଂଲାଦେଶର ସ୍ପିନ ପରାମର୍ଶଦାତା ରୂପେ କାର୍ଯ୍ୟକରୁଛନ୍ତି।
